joelniklaus/EU_Wikipedias huggingface dataset:
007 No Time to Die

007 No Time to Die () on vuonna 2021 ensi-iltansa saanut vakoiluelokuva, jonka on ohjannut Cary Joji Fukunaga. Se on EON Productions tuottaman James Bond -elokuvasarjan 25. osa. Kuvitteellisen agentin James Bondin roolissa esiintyy viidettä ja viimeistä kertaa Daniel Craig. Elokuvan antagonistia eli pääroistoa näyttelee Rami Malek. Edellisissä Bond-elokuvissa näytelleet Ralph Fiennes, Ben Whishaw, Naomie Harris, Christoph Waltz, Rory Kinnear, Jeffrey Wright ja Léa Seydoux palaavat rooleihinsa.

Elokuvan tunnuskappaleen esittää yhdysvaltalainen artisti Billie Eilish. Eilish on tehnyt kappaleen yhdessä veljensä Finneas O’Connellin kanssa. Eilish ja O’Connell palkittiin Grammy-palkinnolla kappaleesta.

Taustaa
Heinäkuussa 2019 brittiläinen sanomalehti The Mail on Sunday julkaisi nimettömästä lähteestä peräisin olevan huhun, jonka mukaan aiemmista Bond-elokuvista tunnettua koodinimeä 007 ei käytäkään enää elokuvan alussa eläkkeeltä takaisin kutsuttava James Bond, vaan hänen eläköitymisensä myötä saman koodinimen saanut uusi naishahmo Nomi, jota näyttelee Lashana Lynch. Mailin artikkeliin perustuvia uutisia julkaistiin laajasti ympäri maailmaa, myös Suomessa.

Elokuva saapui teattereihin syys–lokakuussa 2021, puolitoista vuotta myöhemmin kuin alkujaan aiottiin koronapandemian takia.

Elokuva valittiin Zürichin elokuvafestivaalin viralliseen kilpasarjaan.

Rooleissa

Julkaisu

Markkinointi
Elokuvan ensimmäinen virallinen esittelyvideo julkaistiin 4. joulukuuta 2019. Toinen 30 sekunnin pituinen traileri julkaistiin 2. helmikuuta Super Bowl -ottelun yhteydessä.

Teatterilevitys
007 No Time to Dien alkuperäisen ensi-illan oli suunniteltu olevan huhtikuussa 2020, mutta ensi-iltaa siirrettiin kolmesti koronaviruspandemian vuoksi. Elokuva sai lopulta maailmanensi-iltansa Royal Albert Hallissa 28. syyskuuta 2021. Teatteriensi-ilta oli Suomessa 30. syyskuuta 2021 ja Yhdysvalloissa 8. lokakuuta 2021.

007 No Time to Die on ensimmäinen Bond-elokuva, joka julkaistaan myös 3D-versiona.

Vastaanotto

Katso myös 
 No Time to Die, elokuvan tunnuskappale.

Lähteet

Aiheesta muualla 

 Viralliset sivut 
 Iso-Britannian sivusto 
No Time to Die MGM:n sivustolla 
No Time to Die United Artists Releasingin sivustolla 
 
 
 

James Bond -elokuvat
Vuoden 2021 yhdysvaltalaiset elokuvat
Vuoden 2021 brittiläiset elokuvat
Vakoiluelokuvat
Cary Fukunagan ohjaamat elokuvat
IMAX-elokuvat
Universal Picturesin elokuvat
3D-elokuvat
FJ-Filmi

FJ-Filmi Oy oli vuonna 1966 perustettu, elokuvaohjelmien valmistamista toimialanaan harjoittanut yritys. FJ-Filmin perustivat Eini Carlstedt, Hans Haataja, Pentti Helanne sekä Kyösti Varesvuo. Yhtiön toiminta liitettiin 1970-luvun aikana osaksi Jörn Donner Productions Oy:n toimintaa. Lopullisesti yhtiö lakkasi vuonna 1977.

Yhtiön tuottamia elokuvia

Aiheesta muualla 
 Elonet: FJ-Filmi Oy

Suomalaiset elokuvayhtiöt
Elokuvalevittäjät
Jussi-palkinnon saajat
Kuusiluoto (Vanhankaupunginselkä)

Kuusiluoto () on noin hehtaarin kokoinen saari Helsingissä keskellä Vanhankaupunginselkää, Lammassaaren eteläpuolella Viikinrannassa. Saareen johtaa vähän yli kilometrin pituinen pitkospuupolku Lammassaaresta Vanhankaupunginlahden suojelualueen ruovikon halki. Kuusiluoto on pääosin kallioinen ja karu, mutta sen rannoilla on tiheää lehtimetsää. Saaressa on vanha puuhuvila, jonka Vanhankaupungin kulttuuri-ekologinen klubi ry on vuokrannut käyttöönsä. Kuusiluoto on yleistä virkistysaluetta, suosittu lintujen tarkkailualue ja retkikohde. Kesäisin saaressa pidetään lampaita hoitamassa maisemaa.

Historiaa
Helsingin kaupungin omistama Kuusiluoto oli vuodesta 1908 osittain ja vuodesta 1957 kokonaan vuokrattuna Suomen Luterilaiselle Evankeliumiyhdistykselle aina vuoteen 1973 saakka. Saaressa olleen vanhan puuhuvilan viereen yhdistys rakensi saareen pienen kirkon ja muita rakennuksia. Kirkkorakennusta ei koskaan vihitty kirkoksi, vaan sitä käytettiin myös ruokalana. Vielä 1970-luvun keskivaiheilla Kuusiluotoon kuljettiin veneellä Vantaanjoen suulta tai Lammassaaresta, mutta nykyisin lahti on niin ruovikoitunut, että saareen kuljetaan helpoimmin jalan pitkospuita pitkin. 1970-luvulla saaren ränsistyneissä ja sähköttömissä rakennuksissa majaili asunnottomia, joita Helsingissä oli tuolloin yli 5 500.

Lähteet

Aiheesta muualla
 
 

Helsingin saaret
Viikki
Sanremon ralli 2001

Sanremon ralli 2001 (virallisesti 43. Rallye Sanremo – Rallye d’Italia 2001) oli Rallin MM-sarjan kauden 2001 11. osakilpailu, joka ajettiin 4–7. lokakuuta.

Tulokset

Muuta 
 Sébastien Loebin uran ensimmäinen palkintokorokesija ja pisteet.

Lähteet 

MM-rallikausi 2001
Sanremon ralli
Katalonian ralli 2002

Katalonian ralli 2002 (virallisesti 38. Rallye Catalunya – Costa Brava – Rallye de España 2002) oli Rallin MM-sarjan kauden 2002 neljäs osakilpailu, joka ajettiin 24–26. maaliskuuta.

Tulokset

Muuta 
 Philippe Bugalskin uran viimeinen palkintokorokesija.

Lähteet 

MM-rallikausi 2002
Katalonian ralli
Sardinian ralli 2004

Sardinian ralli 2004 (virallisesti 1. Supermag Rally Italia Sardinia 2004) oli Rallin MM-sarjan kauden 2004 13. osakilpailu, joka ajettiin 1−3. lokakuuta.

Tulokset

Lähteet 

MM-rallikausi 2004
Sardinian ralli
Sardinian ralli 2005

Sardinian ralli 2005 (virallisesti 2. Supermag Rally Italia Sardinia 2005) oli Rallin MM-sarjan kauden 2005 viides osakilpailu, joka ajettiin 29. huhtikuuta.−1. toukokuuta.

Tulokset

Muuta 
 Juuso Pykälistön uran viimeinen kilpailu.

Lähteet 

MM-rallikausi 2005
Sardinian ralli
Akropolis-ralli 2005

Akropolis-ralli 2005 (virallisesti 52. Acropolis Rally of Greece 2005) oli Rallin MM-sarjan kauden 2005 kahdeksas osakilpailu, joka ajettiin 24–26. kesäkuuta.

Tulokset

Muuta 
 Carlos Sainzin uran viimeinen kilpailu.

Lähteet

Aiheesta muualla 

MM-rallikausi 2005
Akropolis-ralli
Kyproksen ralli 2005

Kyproksen ralli 2005 (virallisesti 33. Cyprus Rally 2005) oli Rallin MM-sarjan kauden 2005 kuudes osakilpailu, joka ajettiin 13−15. toukokuuta.

Tulokset

Muuta 
 Manfred Stohlin uran ensimmäinen palkintokorokesija.

Lähteet

Aiheesta muualla 

MM-rallikausi 2005
Kyproksen ralli
Turkin ralli 2005

Turkin ralli 2005 (virallisesti 6. Rally of Turkey 2005) oli Rallin MM-sarjan kauden 2005 seitsemäs osakilpailu, joka ajettiin 3−5. kesäkuuta. Kilpailun voitti Sébastien Loeb.

Tulokset

Lähteet 

MM-rallikausi 2005
Turkin ralli
Inkala

Inkala on sukunimi, joka on muun muassa seuraavilla suomalaisilla henkilöillä:

Esko Inkala (1926–2018), pikajuoksija
Hilkka Inkala (1924–2012), kuvittaja, piirtäjä ja pankkivirkailija
Jouni Inkala (s. 1966), runoilija
Kustaa Inkala (1896–1972), eversti
Vampire: The Masquerade – Bloodlines 2

Vampire: The Masquerade – Bloodlines 2 on tuleva Paradox Interactiven julkaisema roolipeli. 
Julkaisu oli suunniteltu vuodelle 2020 mutta lykättiin vuodelle . 
Peli on tulossa PlayStation 4:lle, PlayStation 5:lle, Windowsille, Xbox Onelle ja Xbox Series X:lle.

Peli on seuraaja vuonna 2004 julkaistulle Vampire: The Masquerade – Bloodlinesille. Pelit perustuvat White Wolf -pelitalon pöytäroolipeliin Vampire: The Masquerade.

Kehitys 

Paradox osti White Wolfin ja oikeudet pelisarjaan vuonna 2015. Uuden pelin kehitykseen on palkattu Bloodlinesin käsikirjoittaja Brian Mitsoda ja Cara Ellison. Mitsoda ja luova ohjaaja Ka'ai Cluney erotettiin myöhemmin tehtävästään. Luovan ohjaajan rooliin tuotiin tämän jälkeen Alexandre Mandryka.

Paradox puuttui pelin kehitykseen vuonna 2018 kun White Wolf käytti oikean elämän tragediaa epäkunnioittavalla tavalla. Paradox otti tämän jälkeen vahvemman roolin kehityksen valvontaan.

Paradox kertoi Seattlessa sijaitsevan Hardsuit Labsin kehittävän peliä. Helmikuussa 2021 Paradox ilmoitti, että Hardsuit Labs ei enää jatka pelin kehitystä ja julkaisua lykätään. Myös pelin ennakkotilaukset on pysäytetty, mutta pelin kehitys jatkuu.

Paradox on kertonut melkein keskeyttäneensä pelin kehityksen poistettuaan Hardsuit Labsin pelin kehityksestä. Pelin kehitystä jatkaa tunnettu kehittäjä, jota ei ole nimetty.

Lähteet 

Toimintaroolipelit
Bloodlines 2
Yhdysvalloissa kehitetyt videopelit
Windows-pelit
Xbox One -pelit
PlayStation 4 -pelit
Kauhuvideopelit
Pöytäroolipeleihin perustuvat videopelit
Luonnollinen työttömyysaste

Luonnollinen työttömyysaste  () on taloudellinen konsepti vuodelta 1968. Tämä Milton Friedmanin kehittämä konsepti on käytännössä hallituksille asetettu vaatimus olla parantamatta työllisyyttä niin sanotuin elvyttävin toimin, Friedmanin väittäessä työllisyyden edistämiseen tarvittavan rahan kiihdyttävän inflaatiota. Sen sijaan Friedman ja monetaristit katsovat, että sosiaaliturvan purkaminen ja vähimmäispalkkojen poistaminen johtavat tilanteeseen, jossa työttömällä on kannustin työllistyä ja työnantajalle on halvempaa palkata lisää työntekijöitä.

Luonnollisesta työttömyyssasteesta on kehitetty NAIRU. Modernin taloustieteen mukaan yhteiskunnassa on pyrittävä siihen, että osa ihmisistä on työttömänä, jotta palkat eivät lähtisi nousemaan kiihdyttäen inflaatiota. Yhdysvalloissa tällaisena luonnollisena työttömyysasteena on pidetty noin kuutta prosenttia.

Lähteet 

Taloustiede
Työttömyys
Kuopion Palloseura (naiset)

Kuopion Palloseura (KuPS) on kuopiolainen jalkapalloseura, jonka naisten edustusjoukkue pelaa Suomen korkeimmalla sarjatasolla Kansallisessa liigassa. Se voitti liigamestaruuden kaudella 2021.

KuPS:n naisten edustusjoukkue syntyi loppuvuodesta 2018, kun Naisten Liigasta Ykköseen pudonneen Pallokissojen edustusjoukkueen toiminta ja sarjapaikka siirtyi KuPS:n alaisuuteen. KuPS sai kuitenkin kaudeksi 2019 liigapaikan täydennysmenettelyn kautta PK-35 Vantaan jäätyä ilman liigalisenssiä.

KuPS pelaa kotiottelunsa Savon Sanomat Areenalla. Kaudella 2022 joukkuetta valmentaa Ollipekka Ojala,</small> ja sen kapteenina toimii keskuspuolustaja Gabriella Cuevas.

KuPS saavutti Kansallisessa liigassa pronssia kaudella 2020 ja voitti mestaruuden kaudella 2021 ja  kaudella 2022.

Tilastot 
KuPS:n joukkue pelasi 2019 ensimmäisen kautensa naisten pääsarjassa (Naisten Liiga). Sijoitus oli viides (23 ottelussa tuli yhteensä 10 voittoa, 2 tasapeliä ja 11 häviötä maalierolla 36–40. Paras maalintekijä oli 12 maalilla Gentjana Rochi. KuPS pelasi myös Naisten Suomen Cupissa 2018–2019; KuPS jäi kilpailussa alkulohkovaiheeseen kahdella häviöllä 0–6 ja 0–5.

Kaudella 2020 naisten pääsarja oli nimeltään Kansallinen liiga, josta KuPS sai historiansa ensimmäisen mitalin, pronssin. Sarjassa pelattiin 18 ottelua, joista KuPS:lle tuli 10 voittoa, 3 tasapeliä ja 5 häviötä maalierolla 44–21. Sarjan maalipörssin voitti 16 maalilla KuPS:n Gentjana Rochi.

Kaudella 2021 KuPS voitti Kansallisessa liigassa kultaa. Joukkue voitti 23 ottelustaan 19, pelasi kahdesti tasan ja hävisi kaksi ottelua. Se teki 68 maalia ja päästi 16. Toiseksi sijoittunut Tikkurilan Palloseura hävisi KuPS:lle kolme pistettä. Gentjana Rochi voitti maalipörssin tehtyään 23 ottelussa 26 maalia. Silja Tuominen teki 13 maalia ja Aino Kröger 12.

Kaudella 2022 KuPS voitti Kansallisessa liigassa toisen peräkkäisen kerran kultaa. Joukkue voitti 23 ottelustaan 19, pelasi kerran tasan ja hävisi kolme ottelua. Se teki 93 maalia ja päästi 16. Toiseksi sijoittunut Helsingin Jalkapalloklubi hävisi KuPS:lle viisi pistettä. Maalipörssissä Lavdije Begolli oli 19 ottelussa tekemillään 25 maalilla ensimmäinen, Gentjana Rochi 22 maalilla toinen ja Aino Kröger 12 maalilla viides.

Joukkue kaudella 2022 

Päivitetty 26. toukokuuta 2022

Lähteet

Aiheesta muualla 

 Naisten edustusjoukkue Kuopion Palloseuran sivustolla
Silent Hill (videopeli)

Silent Hill () on Team Silentin kehittämä ja Konamin julkaisema selviytymiskauhupeli. Peli on julkaistu vuonna  PlayStationille ja se on Silent Hill -pelisarjan ensimmäinen osa.

Pelin sanotaan määritelleen selviytymiskauhupelien lajityypin Resident Evil -sarjan ohella.

Pelaaminen 
Pelaaja ohjaa Harry Mason -nimistä miestä, joka etsii kadonnutta Cheryl-tytärtään. Peli sijoittuu fiktiiviseen Amerikkalaiseen kaupunkiin nimeltä Silent Hill. Kaupunki on enimmäkseen tyhjillään, mutta siellä on muutamia muita hahmoja. 

Seikkailupelien tapaan pelaajan on tutkittava kaupunkia kauttaaltaan ja kerättävä esineitä ja vihjeitä, joita myöhemmin voi käyttää pulmien ratkaisuun. Pelaajalla on rajallinen määrä ammuksia käytössä. Taskulamppu ja radio ovat aseen ohella merkittäviä selviytymisvälineitä: monet paikat ovat pilkkopimeitä, jolloin taskulamppu auttaa, ja radio antaa kohinaa vihollisen lähestyessä. Pelissä on rinnakkainen maailma nimeltä "Otherworld", johon maailma vaihtuu toisinaan sireenin äänen edeltämänä. 

Pelissä on Akira Yamaokan musiikkia, joka myös kertoo missä suunnassa vihollinen on. Vihollisilla on myös oma tunnusomainen ääni, jonka mukaan voi päätellä mikä vastustaja on.
Pelissä on neljä erilaista päätöstä riippuen tiettyjen avainhahmojen pelastamisesta.

Silent Hillin kauhu on luonteeltaan psykologista, jossa pelot ja traumat esiintyvät kammottavissa hirviöissä. Peli käyttää 3D-grafiikkaa kauttaaltaan ja kamera on useimmiten päähenkilön takana.

Kehitys 
Peli aloitti sarjan visuaalisen ilmeen ja sumu auttoi myös piilottamaan rajoittuneen piirtoetäisyyden ensimmäisen PlayStationin kanssa sallien suhteellisen suuret ympäristöt. 
Pelin kehittänyt ryhmä koostui Konamin henkilöistä, joiden katsottiin "epäonnistuneen" muissa Konamin projekteissa. Osa ryhmästä suunniteli lähtemistä yhtiöstä ennen pelin menestystä. Ryhmä tuli tunnetuksi nimellä Team Silent.

Ensimmäisen pelin ohjasi Keiichiro Toyama, joka lähti yhtiöstä ja kehitti Siren kauhupelien sarjan.
Visuaalisesta ilmeestä ja tyylistä vastasivat Masahiro Ito, Masashi Tsuboyama, sekä käsikirjoittaja Hiroyuki Owaku.
Säveltäjä Akira Yamaoka oli vastasi tuottamisesta myöhemmissä peleissä.

Ääniraita 
Pelin ääniraita on julkaistu vuonna 1999.

Ääninäyttelijät 
Pelin ääninäyttelijät:

Vastaanotto 

GameSpot antoi pelille arvosanaksi 8,2/10 arvostelussaan. Peli on saanut IGN:n arvostelussa arvosanaksi 9/10.
Metacritic-kerääjäsivustolla pelillä on 86/100 pistettä.

Uusintajulkaisut 
Peli on julkaistu uudelleen remasteroituna Silent Hill Collection -kokoelmassa. Vaikeutena uudelleenjulkaisussa oli, että Konamin lähdekoodit eivät olleet pelin lopullisesta julkaisuversiosta. Uudelleenjulkaisua varten oli ratkottava sekä siirtämisestä seuranneita ohjelmointivirheitä, että alkuperäisten kehittäjien jo ennen julkaisua korjaamia virheitä. Pelin fanit kritisoivat uudelleenjulkaisua hidastumisesta ja suttuisista tekstuureista, mutta kehittäjät ovat työstäneet ladattavia päivityksiä peliin.

Muu media 
Pelin pohjalta on julkaistu vuonna 2006 elokuvasovitus Silent Hill.

Lähteet

Aiheesta muualla 
 
 
 

Vuoden 1999 videopelit
Selviytymiskauhupelit
PlayStation-pelit
Silent Hill
Selina

Selina tai Celina on naisen etunimi. Nimen alkuperä on epävarma, mutta sen on arveltu johtuvan latinan sanasta coelum, taivas, ja sen johdannaisesta caelestina, taivaallinen, tai toisen selityksen mukaan kreikan kielen kuuta tarkoittavasta sanasta selénee. Nimen on tehnyt tunnetuksi 400-luvulla eläneeksi väitetty legendaarinen ranskalainen pyhimys Celina. Nimen muunnelmia eri kielissä ovat ranskalainen Céline sekä saksalaiset Seline ja Selene; Suomessa se esiintyy myös muodossa Seliina.

Suomessa nimi Selina on Digi- ja väestötietoviraston tietojen mukaan annettu vuoden 2019 loppuun mennessä 2419 henkilölle. Muodossa Seliina se on annettu 904 ja muodossa Celina noin 330 henkilölle.

Selinan ja Celinan nimipäivä on 23. maaliskuuta. Nimi on suomenkielisessä kalenterissa muodossa Selina, Suomen ruotsinkielisessä kalenterissa sen sijaan muodossa Celina. Nimet lisättiin kalenteriin vuonna 2020.

Tunnettuja Selinoja ja Celinoja 

 Selina Anttinen (s. 1977), suomalainen arkkitehti
 Selina Gasparin (s. 1984), sveitsiläinen ampumahiihtäjä
 Selina Heregger (s. 1977), itävaltalainen alppihiihtäjä 
 Celina Jaitly (s. 1981), intialainen näyttelijä ja Miss Intia
 Celina Jesionowska (s. 1933), puolalainen pikajuoksija
 Selina Rutz-Büchel (s. 1991), sveitsiläinen keskimatkojen juoksija

Lähteet 

Etunimet
Oskari Onninen

Oskari Onninen (s. 1991) on suomalainen journalisti ja kriitikko. Hän kirjoittaa muun muassa Helsingin Sanomiin, Imageen, Rumbaan ja Nuorgamiin. Onninen tuli kuuluisaksi vuonna 2013 tapauksesta, jossa Cheek kielsi häntä osallistumasta tiedotustilaisuuteen, mahdollisesti negatiivisen levyarvion takia. 

Onninen sai vuonna 2017 Taiteen edistämiskeskukselta kolmivuotisen taidejournalismin taiteilija-apurahan. Hän sai vuonna 2019 Otavan kirjasäätiön Nuori journalisti -palkinnon.

Onninen on koulutukseltaan ylioppilas.

Lähteet 

Suomalaiset toimittajat
Vuonna 1991 syntyneet
Elävät henkilöt
Alkuviini

Alkuviini on luomurypäleistä valmistettua viiniä, jossa mehun käymisprosessia ei kiihdytetä teollisella hiivalla eikä lisätyllä sokerilla. Rikin käyttöä rajoitetaan vähimpään mahdolliseen viinin säilymiseksi, eikä viiniä suodateta pullotettaessa.

Alkuviinejä alettiin ensin tuottaa Ranskassa ja myöhemmin muissa viininviljelymaissa. Nimityksen käytölle ei ole täsmällistä määrittelyä eikä sertifikaattia. Niiden laatu vaihtelee.

Lähteet

Viini
Kalevala-roolipeli

Kalevala-roolipeli on suomalainen roolipeli, joka sijoittuu Kalevalasta inspiraationsa saaneeseen Pohjola-nimiseen maailmaan. Peli julkaistiin vuonna 1995 ja sen on kirjoittanut Albert Eric Noth.

Kalevala-roolipeli on perinteinen pöytäroolipeli, jossa yksi osallistuja toimii pelinjohtajana. Muut pelaajat pelaavat tietäjiä, ja heillä on valittavanaan neljä erikoistumisvaihtoehtoa: osaaja, lumoja (sic), loihtia (sic) ja laulaja. Pelissä on yksinkertainen kokemus-, taistelu- ja loitsimissysteemi (jota pelissä kutsutaan loitsun laulamiseksi). Pelaajat voivat halutessaan myös pyytää jumalten apua ja näin joko parantaa tai huonontaa mahdollisuuksiaan onnistua tai epäonnistua seuraavassa toimessaan.

Peli oli pienkustanne, joka sisältää yksinkertaiset säännöt, yhden kuvituskuvan (pelin kansi) ja yhden karttasivun. Tekstissä on paljon kirjoitusvirheitä. Peliin oli alun perin suunniteltu julkaistavaksi myös uusia pelaajaluokkia, hahmoja, loitsuja ja seikkailupaketteja.

Lähteet

Suomalaiset roolipelit
Pöytäroolipelit
Liettinen

Liettinen on entisen Merimaskun kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,77 neliökilometriä. Vuonna 2009 saaressa ei ollut yhtään vakituista asukasta. Liettisten saareen liikennöi Teersalosta Velkuan reittialueella maksuton yhteysalus M/S Kivimo.

Saari on enimmäkseen metsän peitossa ja se on varsin kallioista, korkeimman kohdan ollessa yli 30 metriä merenpinnan yläpuolella. 1960- ja 1970-lukujen peruskartoissa saaressa oli yksi tila, ja jonkin verran peltomaata. Saaren läpi johti kärrypolku. Liettinen lähivesineen kuului Pappilan kylään. Tilanne on nykyisin sama, mutta saaren rannoille on rakennettu kymmeniä mökkejä ja saaren läpi kulkee sähkölinja.

Suuremmista saarista Liettisten läheisyydessä ovat länsipuolella Salavainen−Raissiluoto, etelässä Vähä Tammisluoto ja Tammisluoto, ja itä-koillisessa Yllänpää−Hunkeri.

Lähteet 

Naantalin saaret
Merimasku
Suvi Vainio

Suvi Vainio (s. 1983) on suomalainen Kaiku Entertainmentin levy-yhtiön manageri ja sanoittaja. Hän on sanoittanut kappaleiden tekstejä, joita ovat levyttäneet tähtiartistit, kuten Laura Voutilainen ja Johanna Kurkela. Vainion viimeisimpiin menestyksiin kuuluvat Tippa-T:n hitti ”Ei tippa tapa”, Laura Voutilaisen singlet ”Miks ei” ja ”Mä en kestä” sekä Jari Sillanpään ”Mä elän taas”.

Vainion tuottamiin levyihin kuuluvat mm. Erinin Sä osaat! sekä Johanna Kurkelan Sudenmorsian..

Lähteet 

Vuonna 1983 syntyneet
Suomalaiset sanoittajat
Elävät henkilöt
Turun työväentalo

Turun työväentalo on  Turun keskustassa Eerikinkadun ja Ursininkadun kulmassa sijaitseva kulttuurihistoriallisesti merkittävä rakennus. Turun Työväenyhdistys rakennutti paikalle koko maan ensimmäisen työväentalon vuonna 1889. Suomen Työväenpuolueen perustava kokous järjestettiin Turun työväentalossa 17.–20. heinäkuuta 1899. Nykyinen rakennus valmistui vuonna 1940.

Alkuperäinen työväentalo Ursininkadun varrella oli arkkitehti Arthur Kajanuksen suunnittelema. Sen vuonna 1906 toteutetun laajennuksen suunnitteli Alexander Nyström. Vuonna 1898 valmistui Eerikinkadun puolelle ja katujen kulmaan kaksi työväenyhdistyksen omistamaa asuinrakennusta, jotka suunnitteli August Helenius. Uuden työväentalon rakentamisesta kulmauksen puutalon tilalle päätettiin vuonna 1937. Ilmari Ahosen suunnitteleman funkistyylisen talon avajaisjuhlaa vietettiin 10. lokakuuta 1940. Vanha työväentalo tuhoutui tulipalossa joulupäivänä 1945. Eerikinkadun varren puutalo purettiin 1950-luvun puolivälissä työväentalon laajennuksen tieltä. Laajennusosassa toimivat elokuvatetatteri Kino-Turku ja Hotelli-ravintola Turku. Elokuvateatterin tilalle tuli 1980- ja 1990-lukujen vaihteessa hotelli Cumuluksen laajennusosa.

Lähteet 

Työväentalo
Työväentalot

Suomen 1800-luvulla rakennetut rakennukset ja rakennelmat
VII kaupunginosa
José Xavier Gorosterratzu Jaunarena

Autuas José Xavier Gorosterratzu Jaunarena C.Ss.R. (7. elokuuta 1877 Urroz de Santesteban, Navarra, Espanja – 10. elokuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien 5 paavien hallintokausien aikana: autuas Pius IX (1846–1878), Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja autuaaksi 13. lokakuuta 2013, sekä hänen muistopäiväänsä vietetään 10. elokuuta.

Lähteet 

Kristityt marttyyrit
Espanjalaiset papit
Vuonna 1877 syntyneet
Vuonna 1936 kuolleet
Argentiinan ralli 2005

Argentiinan ralli 2005 (virallisesti 25. Rally Argentina 2005) oli Rallin MM-sarjan kauden 2005 yhdeksäs osakilpailu, joka ajettiin 14–17. heinäkuuta.

Tulokset

Lähteet

Aiheesta muualla 

MM-rallikausi 2005
Argentiinan ralli
The Last Stand (albumi)

The Last Stand  on ruotsalaisen power metal -yhtyeen Sabatonin kahdeksas studioalbumi, joka julkaistiin 19. elokuuta 2016. Se debytoi Suomen virallisen listan ensimmäisellä sijalla, ja pysyi listalla yhteensä yksitoista viikkoa. Suomen lisäksi albumi saavutti ensimmäisen sijan Ruotsin ja Sveitsin virallisilla albumilistoilla.

Kappaleet

Arvostelut 
 Kaaoszine: 9/10
 Soundi: 
 V2.fi:

Lähteet 

Sabatonin albumit
Vuoden 2016 albumit
Mosambikin piirit

Mosambikin piirit ovat Mosambikin aluehallinnon toisen tason hallinnollisia alueita. 

Oheinen taulukko luettelee nämä piirit ja aluehallinnossa samantasoiset kaupungit. Mukana on 156 piiriä, jonka lisäksi listataan Mosambikin pääkaupunki Maputon kaupunkipiirit.   Piirien lukumäärässä on tapahtunut joitain muutoksia 2010-luvulla.

Katso myös 
 Luettelo Mosambikin kaupungeista

Lähteet

Aiheesta muualla 
 Districts of Mozambique, Statoids.com
Kroatialaiset eurokolikot

Kroatialaiset eurokolikot ovat Kroatialle suunniteltavia eurokolikoita. Kroatia liittyi Euroopan unioniin vuonna 2013, ja se on uusin EU-maa.

Valtio liittyi Euroopan vaihtokurssimekanismin ERM II:n jäseneksi heinäkuussa 2020 ja se on täyttänyt kaikki euroon liittymiseen vaaditut lähestymiskriteerit. Valtio ottaa euron valuutakseen 1. tammikuuta 2023, jolloin siitä tulee euroalueen 20. jäsenmaa.  

Nykyään Kroatian valuutta on kuna, maa otti sen käyttöön 30. toukokuuta 1994.

Kuva-aiheita Kroatian eurokolikoille

Eurokolikoissa arvopuoli on kaikissa euromaissa samanlainen, mutta kääntöpuolen jokainen euromaa suunnittelee itse omille kolikoilleen. 
Kolikoita on kahdeksan: 1, 2, 5, 10, 20 ja 50 sentin kolikot sekä 1 ja 2 euron kolikot.

Kroatia valitsi seuraavat kuva-aiheet kolikkoidensa kääntöpuolille:

Kroatian kartta (2€), näätä jonka taustalla Kroatian shakkilauta (1 €), Nikola Tesla (50, 20 ja 10 snt) ja glagoliittinen kirjoitus (5, 2 ja 1 snt).

Kroatian yhden euron kolikon suunnittelukilpailu 

Kroatian keskuspankki aloitti 14. helmikuuta 2022, avoimen kilpailun Kroatian yhden euron kolikon kansallisen puolen suunnittelusta.

Palkinnot

Ensimmäiseksi sijoittuneen suunnittelun tekijät saivat 70 000 kunaa  suunnittelukonseptista ja 30 000 kunaa suunnittelukonseptin mallista.

Toiseksi sijoittuneen suunnittelun tekijät saivat 35 000 kunaa suunnittelukonseptista ja 25 000 kunaa suunnittelukonseptin mallista. 

Kolmanneksi sijoittuneen suunnittelun tekijä sai 20 000 kunaa suunnittelukonseptista ja 20 000 kunaa suunnittelukonseptin mallista.

Kilpailun vaiheet

Kilpailun ensimmäisessä vaiheessa Kroatian tasavallan kansallisen puolen suunnitteluehdotusten valintakomissio valitsivat viisi mallia asettamatta niitä paremmuusjärjestykseen ja esittivät ne ehdotuksina Kroatian keskuspankin valuuttakomitealle.

Kilpailun toisessa vaiheessa, 11. huhtikuuta 2022, valuuttakomitea teki päätöksen Kroatian tasavallan kansallisen puolen 1 euron liikkeeseen lasketun kolikon voittajan valinnasta.

Kroatian keskuspankki vastaanotti 20. huhtikuuta 2022 Euroopan unionin neuvostolta ilmoituksen, jossa hyväksyttiin Kroatian tasavallan kansallisen puolen voittaneen 1 euron kolikon, jossa on näätä ja Kroatian shakkilauta taustalla.

Voittajat

Ensimmäiseksi sijoittuneet yhden euron kolikon kansallisen puolen ovat kirjoittaneet Jagor Šunde, David Čemeljić ja Fran Zekan. Jagor Šunde on voittajasuunnittelun suunnittelukonseptin kirjoittaja, kun taas David Čemeljić ja Fran Zekan ovat suunnittelukonseptin mallin tekijöitä.

Toiseksi sijoittuneen yhden euron kolikon kansallisen puolen suunnittelukonseptin tekijä on Borislav Ljubičić ja suunnittelukonseptin mallin tekijä Sven Ljubičić.

Kolmanneksi sijoittuneen yhden euron kolikon kansallisen puolen suunnittelukonseptin ja suunnittelukonseptin mallin tekijä on Meri Lucijeta Švragulja.

Katso myös

 Bulgarialaiset eurokolikot
 Romanialaiset eurokolikot

Lähteet

Aiheesta muualla 

 Kroatian keskuspankin nettisivut

Eurokolikot maittain
Kroatian talous
Argentiinan ralli 2003

Argentiinan ralli 2003 (virallisesti 23. YPF Rally Argentina 2003) oli Rallin MM-sarjan kauden 2003 viides osakilpailu, joka ajettiin 8–11. toukokuuta.

Tulokset

Lähteet 

MM-rallikausi 2003
Argentiinan ralli
Hinauskytkin

Hinauskytkin on purjelentokoneissa käytetty osa, joka liittää koneen lennon alussa tapahtuvan hinauksen aikana hinausköyteen. Kytkimiä asennetaan moderneissa purjekoneissa tyypillisesti sekä purjekoneen nokkaan että sen painopisteen lähelle runkoon. Nokkaan asennettua kytkintä käytetään lentokonehinauksessa, jossa hinausköysi pyritään saamaan mahdollisimman pitkälle koneen painopisteen etupuolelle. Sijoituspaikka parantaa purjekoneen sivuttais- ja pituusvakautta hinauksessa, ja vähentää näin ollen lentäjältä vaadittua ohjausta. Runkokytkintä käytetään taas vintturi- ja autohinauksessa, joissa liika pituusvakaus estäisi nousun jyrkemmällä pituusakselin suuntaisella nyökkäyskulmalla, ja heikentäisi näin koneen hinaussuorituskykyä.

Lähteet

Aiheesta muuallaa 

Lentokonekomponentit
Purjelento
Akropolis-ralli 2003

Akropolis-ralli 2003 (virallisesti 50. Golden Acropolis Rally 2003) oli Rallin MM-sarjan kauden 2003 kuudes osakilpailu, joka ajettiin 6–8. kesäkuuta.

Tulokset

Muuta 
 Markko Märtinin uran ensimmäinen voitto.

Lähteet

Aiheesta muualla 

MM-rallikausi 2003
Akropolis-ralli
Korsikan ralli 2000

Korsikan ralli 2000 (virallisesti 44. V-Rally Tour de Corse – Rallye de France 2000) oli Rallin MM-sarjan kauden 2000 11. osakilpailu, joka ajettiin 29. syyskuuta.–1. Lokakuuta.

Tulokset

Muuta 
 Gilles Panizzin uran ensimmäinen voitto.
 Piero Liattin uran viimeinen piste.

Lähteet 

MM-rallikausi 2000
Korsikan ralli
Sanremon ralli 2000

Sanremon ralli 2000 (virallisesti 42. Rallye Sanremo – Rallye d’Italia 2000) oli Rallin MM-sarjan kauden 2000 12. osakilpailu, joka ajettiin 20–22. lokakuuta.

Tulokset

Lähteet 

MM-rallikausi 2000
Sanremon ralli
TV5 (Filippiinit)

TV5 on filippiiniläinen televisioyhtiö, joka perustettiin 19. kesäkuuta 1960. TV5 on perustettu Associated Broadcasting Company-nimisenä vuonna 1960. Se vaihtoi nimeään 9. elokuuta 2008.

Lähteet

Aiheesta muualla 
 Virallinen sivusto 

Filippiiniläiset viestintäyhtiöt
Filippiiniläiset televisiokanavat
Televisioyhtiöt
Vuonna 1960 perustetut televisiokanavat
Vuonna 1972 lakkautetut televisiokanavat
Vuonna 1992 perustetut televisiokanavat
Vox (puolue)

Vox (lat. ääni) on espanjalainen vuonna 2013 perustettu puolue, jota on luonnehdittu äärioikeistolaiseksi, oikeistopopulistiseksi, kansalliskonservatistiseksi ja antifeministiseksi. Sen perustivat Kansanpuolueen entiset jäsenet. Puolueen puheenjohtaja on Santiago Abascal.

Poliittinen linja 
Vox on ilmoittanut päämäärikseen keskustaoikeistolaisuuden, konservatiivisuuden ja taloudellisen vapauden. Puolue korostaa perinteisiä perhearvoja sekä Espanjan yhtenäisyyttä.

Puolue ajaa konservatiivisia perhearvoja vastustaen aborttia sekä samaa sukupuolta olevien avioliittoja. Puolueella on myös maahanmuuttovastainen ohjelma, joka tosin hyväksyy ”hyvän siirtolaisuuden” Latinalaisen Amerikan maista väestökadosta kärsiviin Espanjan osiin.

Vox suhtautuu kielteisesti Espanjan alueiden itsehallintoon. Erityisen kielteisesti puolue suhtautuu Katalonian itsenäisyysliikkeeseen, jonka se katsoo uhkaavan Espanjan yhtenäisyyttä ja olemassaoloa. Vox vaatii Katalonian itsehallintoalueen lakkauttamista sekä alueen itsenäisyyttä ajavien puolueiden kieltämistä. Vox on mennyt Katalonian suhteen pidemmällä kuin muut oikeistopuolueet. Vox ei ole pelkästään tuominnut Katalonian itsenäisyysliikettä vaan myös ottanut aktiivisen roolin vaatien katalaanijohtajia oikeuden eteen.

Vox vastustaa diktaattori Francisco Francon aikana tehtyjen murhien ja ihmisoikeusrikosten selvittämistä.   Vox on myös luvannut kumota vuoden 2007 lain, jossa tuomittiin Francon fasistihallinnon aika ja määrättiin poistamaan Francon kauden symbolit julkisista paikoilta. Voxin ehdokkaiden joukossa on entisiä kenraaleja, jotka ovat puhuneet Francon hallinnon puolesta.

Vaalimenestys 
Andalusian aluevaaleissa joulukuussa 2018 Vox sai 12 paikkaa alueparlamenttiin.

Espanjan marraskuun 2019 ennenaikaisten parlamenttivaalien suurin voittaja oli äärioikeistolainen Vox, joka nousi parlamentin kolmanneksi suurimmaksi puolueeksi saaden parlamenttiin 52 paikkaa. Se sai äänistä 15 prosenttia ja yli tuplasi paikkamääränsä parlamentissa. Puolue nousi ensimmäistä kertaa parlamenttiin huhtikuun 2019 vaaleissa.

Lähteet

Aiheesta muualla 

Espanjalaiset puolueet
Euroopan konservatiivien ja reformistien allianssi
Nationalistiset puolueet
Äärioikeistolaiset puolueet
Pretty Little Liars: The Perfectionists

Pretty Little Liars: The Perfectionists on I. Marlene Kingin luoma yhdysvaltalainen draamatrillerisarja. Sarja on jatkoa Valehteleville viettelijöille ja perustuu Sara Shepardin The Perfectionists -kirjaan. Syyskuussa 2017 Freeform tilasi pilottijakson sarjalle, joka olisi jo toinen Valehtelevien viettelijöiden spin off -sarja. Se myös tulisi sisältämään joitakin hahmoja alkuperäisestä sarjasta. Toukokuussa 2018 Freeform tilasi kymmenen jakson pituisen ensimmäisen kauden, jonka ensimmäinen jakso julkaistiin 20. maaliskuuta 2019.

Rooleissa 

Yhdysvaltalaiset draamasarjat
Lähteettömät artikkelit
2010-luvun televisiosarjat
Freeformin televisio-ohjelmat
Ankylosauria

Ankylosauria on sukupuuttoon kuollut panssaridinosaurusten (Thyreophora) ryhmään kuuluva osalahko, johon kuului linnunlantioisia kasvinsyöjädinosauruksia. Ensimmäiset Ankylosauri lahkoon kuuluneet dinosaurukset kehittyivät varhaisjurakaudella ja viimeiset osalahkoon kuuluneet dinosaurukset kuolivat myöhäisliitukaudella joukkosukupuutossa. Ankylosaurian fossiileita on löydetty eri puolilta maapalloa. Ankylosauria jaetaan kahteen heimoon Ankylosauridae ja Nodosauridae. Ankylosaurian nimesi Henry Fairfield Osborn vuonna 1923.

Kuvaus 
Ankylosaurian dinosauruksilla yhteinen tekijä oli niitä suojaava panssari. Koska Ankylosauria jakautuu kahteen heimoon, niillä oli joitakin eroja. Nodosauridae heimon lajeilla oli panssari, pieniä piikkejä ihossaan, mutta niillä oli ruumiin sivuilla molemmilla puolin yksi suuri piikki, joita tukivat lapaluiden erityiset luunupit. Sen sijaan Ankylosauridaen heimolla ei ollut tällaisia piikkejä sivuilla, vaan  niillä oli suuret nuijat hännän päässä, ja niiden päätäkin suojasi panssari. Ankylosaurian lajit olivat yleensä 2–10 metrin pituisia ja painoivat 1 500–3 000 kilogrammaa, ja ne olivat hitaita. Myös niiden panssarit vaikuttivat hitauteen. Lajit olivat noin 1–4 metrin korkuisia.

Jaottelu

Lähteet 
 

Thyreophora
Isaac Watts

Isaac Watts (17. heinäkuuta 1674 Southampton – 25. marraskuuta 1748) oli englantilainen pappi, virsirunoilija ja hymnien kirjoittaja.

Watts valmistui papiksi ja toimi vapaan, Englannin kirkkoon kuulumattoman seurakunnan pastorina. Hän kuului isänsä lailla nonkonformisteihin, jotka eivät hyväksyneet Englannin valtiokirkon kirkkokäsikirjaa. Watts valmistui Newingtonin korkeakoulusta vapaakirkon pastoriksi ja tuli lontoolaisen vapaaseurakunnan palvelukseen. Hän toimi Mark Lanen vapaaseurakunnan pastorina vuoteen 1712. 

Jo opiskeluaikana hän sepitti noin 200 virttä ja hymniä ja hän julkaisi vuosina 1707–1798 kokoelman Hymns and Spiritual Songs. Watts on kirjoittanut useita satoja virsiä ja hymnejä ja häntä on usein pidetty englanninkielisen hymnin isänä. Hänen kirjoittamansa kärsimysvirsi ”When I survey the wondorous Cross” on sanottu olevan englanninkielisen virsilaulun hienoin ja paras virsi ja se on käännetty lukuisille eri kielille. 

Suomen evankelis-luterilaisen kirkon virsikirjassa on kaksi Wattsin kirjoittamaa virttä. Vapaitten suuntien Hengellisessä laulukirjassa on yksi ja Adventtikirkon Seurakunta laulaa-kirjassa kuusi hänen virttään. Ruotsin kirkon virsikirjassa on neljä hänen virttään.

Wattsin virsiä suomenkielisissä virsikirjoissa 
Suomen ev. lut. kirkon virsikirja

 70 Kun katson ristin ihmettä ”When I survey the wondorous Cross” (Suom. Pelastusarmeijan Sotalauluja 1890, Niilo Rauhala 1979)
 458 Ylistän, Luoja, voimaasi  (I sing the almighty power of God, suom. Niilo Rauhala 1984)

Ruotsin kirkon virsikirja

 16 Tule, liittykäämme yhteen näin (Come, let us join our cheerful song, suom. Anna-Mari Kaskinen 1996
 145 Kun katson ristin ihmettä (When I survey the wondorous Cross, suom. 1890, Niilo Rauhala 1979, 1998
 195 Oi Herra, olet apumme (Our God, our Help in ages past, suom. Per Boreman 1946, uud. suom. Niilo Rauhala 1996)
 636 On jossain valon, laulun maa ( There is a land of pure delight, suom. Georg Gripenstad 1967, uud. suom. Niilo Rauhala 1997)

Hengellinen laulukirja

 90 Kun katson ristin ihmettä (When I survey the wondorous Cross)
Hengellisiä lauluja ja virsiä

 48 Kun katson ristin ihmeeseen (When I survey the wondorous Cross)

Seurakunta laulaa

 13 Nyt laulua voitosta (Suom. Joel Niininen 1998)
 25 Nyt yhtykäämme laulamaan (Come, let us join our cheerful song,  suom. tuntematon, uud. Olavi Rouhe 1991)
 35 Soikoon nyt kiitos Herralle (Praise ye the Lord, suom. Maila Louselola)
 147 Kun katson ristin ihmettä ((When I survey the wondorous Cross), suom. Niilo Rauhala 1979)
 311 Nyt lauluun yhtykää (Come, we that love the Lord, suom. Joel Niininen 2000)
 419 Niin kevyt askel on (How beauteois are their feet, suom. Olavi Rouhe 1998)

Lähteet 

Englantilaiset virsirunoilijat
Brittiläiset papit
Vuonna 1674 syntyneet
Vuonna 1748 kuolleet
Suomen Sinfoniaorkesterit

Suomen Sinfoniaorkesterit ry on vuonna 1965 perustettu yhdistys, joka pyrkii toiminnallaan edistämään ja kehittämään Suomen sinfonia- ja kamariorkesteritoimintaa sekä valvomaan orkestereiden etuja ja oikeuksia. Yhdistys toimii valtakunnallisesti ja sen kotipaikka on Helsinki.

Toiminta 
Yhdistys edistää ja kehittää Suomen sinfonia- ja kamariorkesteritoimintaa sekä valvoo orkestereiden etuja ja oikeuksia. Lisäksi yhdistys pitää yllä valtakunnallista nuottimateriaalien keskuskirjastoa, jota jäsenet voivat hyödyntää käyttökorvausta vastaan. Tällä hetkellä nuotistossa on lähes 2000 teosta.

Jäsenet 
Suomen Sinfoniaorkesterit ry:hyn kuuluu 30 jäsenorkesteria. Mukana ovat kaikki Suomen ammattisinfonia- ja kamariorkesterit. Lisäksi mukana on 6 muuta orkesteria ja liitännäisjäsenenä 2 orkesteria.

 14 ammattisinfoniaorkesteria
 1 oopperaorkesteri
 8 kamari- ja runko-orkesteria
 5 muuta orkesteria
 2 liitännäisjäsentä

Rahoitus 
Suomen Sinfoniaorkesterit ry saa toimintaansa avustusta Veikkausvoittovaroista Suomen opetus- ja kulttuuriministeriön päätöksellä.

Puheenjohtajat 
 Joonas Kokkonen, 1965–1974, kunniapuheenjohtaja
 Erkki Salmenhaara, 1974–1978
 Jouko Tolonen, 1978–1985
 Fabian Dahlström, 1985–1987
 Ellen Urho, 1987–1990
 Mikko Heiniö, 1990–1993
 Tuulikki Karjalainen, 1994–1999
 Kalevi Aho, 2000–2018, kunniapuheenjohtaja
 Erkki Liikanen, 2019–

Lähteet 

Suomalaiset musiikkialan järjestöt
Kamarimusiikki
Suomenitalialaiset

Suomenitalialaiset ovat suomalaisia, jotka ovat etnisesti italialaisia tai laajemmin ymmärrettynä keitä tahansa Italiasta Suomeen muuttaneita. Vuonna 2017 Suomessa oli Tilastokeskuksen mukaan noin 3 000 henkilöä, joiden äidinkieli on italia. Tarkkaa suomenitalialaisten määrää ei kuitenkaan tiedetä, koska Suomessa ei laadita tilastoja etnisistä ryhmistä. 

Suomessa toimii vuonna 1990 perustettu Italialaisten yhdistys Suomessa -järjestö. Lisäksi Suomessa toimii vuonna 1963 perustettu Finlandia-Italia r.y. -kulttuuriseura.

Enemmistö suomenitalialaisista on roomalaiskatolilaisia.

Tunnettuja suomalaisia, joilla on italialaisia juuria 

 Charles Bassi
 Carla Bosco
 Manuela Bosco
Benito Casagrande
Marco Casagrande
 Lauri Dalla Valle
 Anna Falchi
Janna Hurmerinta
 Maarit Hurmerinta
 Antonio Inutile
Marco Matrone
Marco Parnela
Ivan Puopolo
 Sara Negri

Lähteet
Milangen piiri

Milangen piiri on Mosambikin Zambezian maakuntaan kuuluva piiri (). 

Piirin on väkiluku oli 619 275 (VL 2017). Vuosikymmen aiemmin väkiluku oli 515 029 (VL 2007). Milangen piirin läpi kulkee maantieyhteys rannikon maakuntakeskus Quelimanesta Malawiin. Hallintokeskus on rajan tuntumassa sijaitseva Milangen kaupunki.

Piirin pinta-ala on 7 118 neliökilometriä (6,9 % maakunnasta). Piiri jakaantuu edelleen neljään hallintoalueeseen (): Milange, Majaua, Molumbo ja Mongue. Näistä Milangen hallintoalue on väestöltään selvästi suurin; vuonna 2005 siellä asui yli 40 prosenttia  piirin väestöstä. Väestön valtakieli on paikalliskieliin lukeutuva elomwe, jota äidinkielenään puhui on 86 prosenttia väestöstä (1997). Portugalia osasi tuolloin vain 14 prosenttia piirin asukkaista.

Milangen piirin naapureita ovat pohjoisessa Molumbon piiri, idässä Lugelan ja Mocumban piirit sekä etelässä Derren ja Morrumbalan piirit. Piirin länsipuolella on Malawin Eteläinen alue piirikuntineen (Nsanjen, Thyolon ja Mulanjen ja Zomban piirikunnat).

Maaliskuun 4. päivänä Mosambikiin rantautunut trooppinen matalapaine 11 ja siitä kehittynyt sykloni Idai synnyttivät rankkasateita ja tulvia kehityskulkunsa alkupäivinä erityisesti Zambezian ja Teten maakunnassa ja naapurimaassa Malawissa. Tulvat surmasivat kymmeniä ihmisiä ja vaurioittivat runsaasti rakennuksista. Laajoja alueita joutui tulvajärvien alle. Tulvat vaurioittivat myös tieyhteyksiä myös Milangen piirissä.

Lähteet 

Mosambikin piirit
Katalonian ralli 2001

Katalonian ralli 2001 (virallisesti 37. Rallye Catalunya – Costa Brava – Rallye de España 2001) oli Rallin MM-sarjan kauden 2001 neljäs osakilpailu, joka ajettiin 23–25. maaliskuuta.

Tulokset

Muuta 
 Didier Auriolin uran viimeinen voitto.

Lähteet 

MM-rallikausi 2001
Katalonian ralli
Costee

Costee (oik. Jussi Tiainen) on suomalainen laulaja-lauluntekijä, joka on tullut tunnetuksi Sima-yhtyeen toisena jäsenenä. Hän solmi levytyssopimuksen soolourastaan loppuvuodesta 2017 Etenee Recordsin kanssa. Esikoisalbuminsa hän julkaisi toukokuussa 2019. Toinen albumi julkaistiin elokuussa 2020.

Ennen Sima-yhtyettä Tiainen on ollut mukana The Reed Fags ja Auntie Mary -indiebändeissä sekä tanssikeikkoja tehneessä Wanhat Pojat -yhtyeessä.


Diskografia

Katso myös 
 Luettelo Costeen kappaleista

Lähteet 

Suomalaiset laulajat
Suomalaiset lauluntekijät
Elävät henkilöt
Syntymävuosi puuttuu
Winnetka

Winnetka on kunta (village) Illinoisin osavaltiossa Yhdysvalloissa. Sen väkiluku oli vuoden  väestönlaskennassa 12 744. Winnetka kuuluu Chicagon metropolialueeseen ja sijaitsee noin 30 kilometriä kaupungin keskustasta pohjoiseen.

Vuonna 2015 Winnetka oli Yhdysvaltain toiseksi varakkain kunta.

Asukkaat 
Kunnan asukkaista 90,1 prosenttia on valkoisia, 4,2 prosenttia aasialaisia ja 2,96 prosenttia latinalaisamerikkalaisia. 9,4 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Kunnan väestön keski-ikä on 40,8 vuotta.

Kuvia kunnasta

Lähteet

Viitteet

Aiheesta muualla 

Cookin piirikunta (Illinois)
Illinoisin kunnat
Suomen ralli 1998

Suomen ralli 1998 (virallisesti 48. Neste Rally Finland 1998) oli Rallin MM-sarjan kauden 1998 10. osakilpailu, joka ajettiin 21–23. elokuuta.

Tulokset

Lähteet 

MM-rallikausi 1998
Suomen ralli
Suomen ralli 1999

Suomen ralli 1999 (virallisesti 49. Neste Rally Finland 1999) oli Rallin MM-sarjan kauden 1999 10. osakilpailu, joka ajettiin 20–22. elokuuta.

Tulokset

Muuta 
 Juha Kankkusen uran viimeinen voitto.

Lähteet 

MM-rallikausi 1999
Suomen ralli
Morrumbalan piiri

Morrumbalan piiri on Mosambikin Zambezian maakuntaan kuuluva piiri ().  Piirin on väkiluku oli 380 189 (VL 2017). Vuosikymmen aiemmin väkiluku oli 361 896 (VL 2007). Piirin hallintokeskus on Morrumbalan kaupunki.

Piirin pinta-ala on 8 250 neliökilometriä (8,0 % maakunnasta);. Kahden muun  lähteen mukaan piirin pinta-ala oli aiemmin suurempi (12 823 km2), jolloin piiri jakaantui neljään hallintoalueeseen (): Morrumbala, Chire, Derre ja Megaza. Nämä voitiin jakaa edelleen 13 paikkakuntaan (). Vuoden 2016 tiedon jälkeen aluejako lienee muuttunut, sillä Derre kuuluu nykyiseen Derren piiriin. Vuonna 1997 piirin väestön valtakieli oli paikalliskieliin lukeutuva elomwe, jota äidinkielenään puhui 86 prosenttia väestöstä (1997). Portugalia osasi tuolloin vain 14 prosenttia piirin asukkaista.

Morrumbalan  piirin naapureita ovat pohjoisessa Milangen, idässä Derren ja etelässä Mopeian piirit. Piirin länsi- ja luoteisrajan muodostavat Njassajärven laskujoki Shirejoki ja sen sivuhaara Ruojoki. Näiden länsipuolella ovat Teten maakunnan Mutararan piiri ja Malawin Eteläisen alueen Nsanjen piirikunta.

Maaliskuun 4. päivänä Mosambikiin rantautunut trooppinen matalapaine 11 ja siitä kehittynyt sykloni Idai synnyttivät rankkasateita ja tulvia kehityskulkunsa alkupäivinä erityisesti Zambezian ja Teten maakunnassa ja naapurimaassa Malawissa. Tulvat surmasivat jo ennen hirmumyrkyvaihetta kymmeniä ihmisiä ja vaurioittivat runsaasti rakennuksista. Laajoja alueita joutui tulvajärvien alle. Tulvat rikkoivat keskisiä tieyhteyksiä myös Morrumbalan piirissä.

Lähteet 

Mosambikin piirit
Mutararan piiri

Mutararan piiri on Mosambikin Teten maakuntaan kuuluva piiri ().  Piirin on väkiluku oli 207 480 (VL 2017). Vuosikymmen aiemmin väkiluku oli   (VL 2007). Piirin hallintokeskus on Nhamayábuè, joka joissain yhteyksissä on merkitty myös Mutararan pikkukaupunkina.

Piirin pinta-ala on 2 788 neliökilometriä (2,8 % maakunnasta). Piirin pinta-ala oli aiemmin suurempi (6 388 km2), jolloin piiri jakaantui neljään hallintoalueeseen (): Nhamayabue, Chare, Doa ja Inhangoma. Sittemmin piiri- ja hallintoaluejako lienee muuttunut, koska piirin pinta-alakin on pienentynyt oleellisesti. Vuonna 1997 piirin väestön valtakieli oli paikalliskieliin lukeutuva chinyungwè, jota puhui äidinkielenään 83 prosenttia väestöstä (1997). Portugalia osasi tuolloin vain 17 prosenttia piirin asukkaista.

Mutararan piirin naapurina on pohjoisessa Malawin Eteläisen alueen Nsanjen piirikunta. Mosambikissä sitä rajaavat idässä Zambezian maakunnan Morrumbalan ja Mopeian piirit, etelässä Sofalan maakunnan Caian ja lännessä Chemban piirit sekä luoteessa Moatizen piiri. Piirin lounaisrajan muodostaa Sambesi. Osan piirin itärajasta muodostaa Sambesin sivuhaara Shirejoki, joka on Njassajärven laskujoki.

Maaliskuun 4. päivänä Mosambikiin rantautunut trooppinen matalapaine 11 (TD 11) ja siitä kehittynyt sykloni Idai (TC Idai) synnyttivät rankkasateita ja tulvia kehityskulkunsa alkupäivinä erityisesti Zambezian ja Teten maakunnassa ja naapurimaassa Malawissa. Tulvat surmasivat jo ennen myöhempää ja etelämmäs iskenyttä hirmumyrkyvaihetta kymmeniä ihmisiä ja vaurioittivat runsaasti rakennuksista. Laajoja alueita joutui tulvajärvien alle. Tulvat rikkoivat keskisiä tieyhteyksiä myös Mutararan piirissä.

Lähteet 

Mosambikin piirit
Teten maakunta
Julián Pozo Ruiz de Samaniego

Autuas Julián Pozo Ruiz de Samaniego C.Ss.R. (1. tammikuuta 1903 Payueta, Alava, Espanja – 9. elokuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien 4 paavien hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja autuaaksi 13. lokakuuta 2013, sekä hänen muistopäiväänsä vietetään 9. elokuuta.

Lähteet 

Kristityt marttyyrit
Espanjalaiset papit
Vuonna 1903 syntyneet
Vuonna 1936 kuolleet
Anna Bågenholm

Anna Bågenholm on ruotsalainen radiologi. Hänet tunnetaan selviytymisestään alle 13,8 °C:seen pudonneesta ruumiinlämmöstä, joka on alin eläneeltä ihmisellä mitattu lämpötila.

Toukokuun 20. päivä vuonna 1999 Anna Bågenholm oli hiihtämässä Norjan tuntureilla kahden ystävänsä kanssa. Bågenholm kaatui mäkeä laskiessaan ja liukui jään läpi jäiseen virtaan. Hän kiilautui pää alaspäin selälleen halkeamaan paksun jään alle. Bågenholmin ystävät tarttuivat hänen jalkoihinsa ja estivät tätä vajoamasta enempää, mutta eivät saaneet vedettyä häntä pinnalle, vaan hälyttivät apua. Bågenholm onnistui löytämään jään alta ilmataskun, jossa pystyi hengittämään kunnes menetti tajuntansa ruumiinlämmön laskettua.

Kun pelastushelikopteri saapui, oli Bågenholm ollut jään alla noin 80 minuuttia. Hänellä ei tuntunut enää sydämensykettä, hänen ihonsa oli valkoinen ja pupillinsa laajentuneet. Helikopterimatka Tromssan yliopistolliseen sairaalaan Narvikiin kesti vielä tunnin, jonka aikana Bågenholmia yritettiin kuumeisesti elvyttää. Sairaalaan saapuessaan ei mitään elonmerkkejä kuitenkaan ollut. Ruumiinlämpö oli vielä sairaalaan tullessa alle 13,8 celciusastetta.

Ensiapuosaston johtaja tohtori Mads Gilbert kuitenkin päätti ettei Bågenholmia julisteta kuolleeksi, vaikka elonmerkkejä ei ole, ennen kuin hän on lämmennyt. Bågenholm kytkettiin sydän-keuhkolaitteeseen, jolla veri pumpattiin ulos ja lämmitettynä takaisin ruumiiseen. Vähitellen hänen oma sydämensä alkoi taas pumpata verta ja elintoiminnot alkoivat palautua. Kaksitoista päivää myöhemmin hän avasi jälleen silmänsä.

Aluksi Bågenholm oli halvaantunut kaulasta alaspäin, mutta vuosien kuntoutuksen jälkeen on toipunut lähes ennalleen. Tosin hän joutui luopumaan kirurgiksi opiskelusta heikentyneen sormimekaniikan takia. Nykyään Bågenholm työskentelee radiologina samassa sairaalassa, jossa häntä hoidettiin.

Lähteet 

Elävät henkilöt
Vuonna 1970 syntyneet
Ruotsalaiset lääkärit
Enontekiön kotiseutumuseo

Enontekiön kotiseutumuseo esittelee enontekiöläistä asutusta 1900-luvun alussa. Museon päärakennuksena toimii Raattamasta siirretty Hätäsen talo, joka on rakennettu 1800-luvun lopulla. Muita museoalueen rakennuksia ovat Ylikyröstä siirretty Vieno Kyrön pirtti 1920-luvulta, 1700-luvun liima-aitta, Kaukosesta siirretty navetta ajalta ennen sotia sekä Muotkajärveltä siirretty savusauna vuodelta 1937. 

Museo sijaitsee Hetan kirkonkylältä kolme kilometriä Vuontisjärven suuntaan. Sijaintipaikalla on pitkä historia, paikalla on asuttu jo mesoliittisella kivikaudella 5000-7000 vuotta sitten.

Museo perustettiin vuonna 1987 ja avattiin yleisölle vuonna 1991. Sen omistaa Enontekiön kunta.

Museo on avoinna kesäisin.

Lähteet 

Suomen kotiseutumuseot
Kulttuurihistorialliset museot
Kotiseutumuseo
Suomen 1800-luvulla rakennetut rakennukset ja rakennelmat